pythainlp/thai-wiki-dataset-v4 huggingface dataset:
โรดรีกู เฟราชิส

โรดรีกู เฟราชิส จี โซซา ซังตุส  หรือที่รู้จักในชื่อ โรดรีกู เฟราชิส หรือเพียงชื่อ เฟราชิส เกิดวันที่ 28 กันยายน ค.ศ. 1992 ในเซาฌูเวาจีเมรีชี เป็นเซ็นเตอร์แบ็กฟุตบอลชาวบราซิล 
"(แก้ไข ณ วันที่ 5 กันยายน ค.ศ. 2014[ [update]])"
ผลงานในระดับอาชีพ.
สถิติในระดับอาชีพ.
"ตามแหล่งที่มารวมกันในเว็บไซต์ทางการของฟลาเม็งกู และฟลาอิสตาชิสชีกา"
หมินจี่

เหมี่ยนจื้อ  หรือภาษากวางตุ้งว่า หมินจี่ (เยฺว่พิน: min5 zi6) เป็นอาหารมาเก๊าชนิดหนึ่ง ทำจากเนื้อหมูหรือเนื้อวัวบด ปรุงรสด้วยกากน้ำตาลและซอสถั่วเหลือง หากโปะด้วยไข่ดาวด้านบนจะเรียกว่า "หมินจี่ฉาวต๋าน" (เยฺว่พิน: min5 zi6 caau2 daan2) สันนิษฐานว่าชื่อ "หมินจี่" มาจากคำว่า "minced" ของภาษาอังกฤษ ซึ่งได้รับมาจากกลุ่มชนที่ใช้ภาษาอังกฤษในฮ่องกง แต่บางส่วนก็เชื่อกันว่าอาหารชนิดนี้มีต้นกำเนิดมาจากเมืองกัว ประเทศอินเดีย ซึ่งเป็นอดีตอาณานิคมของจักรวรรดิโปรตุเกสมาก่อน
ในชุมชนกุฎีจีน กรุงเทพมหานคร มีอาหารที่ใกล้เคียงกันเรียกว่า สัพแหยก เป็นเนื้อสัตว์สับผัดกับเครื่องเทศเติมผงขมิ้นทำให้มีกลิ่นแรง มีรสเปรี้ยวนำ หวาน และเค็ม รับประทานกับขนมปังหรือข้าว
มิสซิสซอกา

มิสซิสซอกา  เป็นนครในรัฐออนแทรีโอ ประเทศแคนาดา ตั้งอยู่ริมฝั่งทะเลสาบออนแทรีโอ ติดกับเมืองโทรอนโตทางทิศตะวันออก จากการสำรวจสำมะโนประชากรปี ค.ศ. 2016 มีประชากร 721,599 คน มิสซิสซอกาเป็นเทศบาลที่มีประชากรมากเป็นอันดับ 6 ของแคนาดา และมากเป็นอันดับ 2 ในเกรเตอร์โทรอนโต
เกาะอเล็กซานเดอร์

เกาะอเล็กซานเดอร์  เป็นเกาะที่ใหญ่ที่สุดในแอนตาร์กติกา ตั้งอยู่ในทะเลเบลลิงเชาเซน ทางทิศตะวันตกของพาล์มเมอร์แลนด์ คาบสมุทรแอนตาร์กติกา
เกาะอเล็กซานเดอร์มีความยาวจากทิศเหนือถึงทิศใต้ราว 390 กิโลเมตร และมีความกว้าง 80 กิโลเมตร ทางทิศเหนือ เกาะอเล็กซานเดอร์เป็นเกาะที่ไม่มีคนอยู่อาศัยที่ใหญ่เป็นอันดับ 2 ของโลก รองจากเกาะเดวอน
ช่องแคบแมกคลินท็อก

ช่องแคบแมกคลินท็อก (หรืออาจเขียนว่า McClintock Channel) ตั้งอยู่ในดินแดนนูนาวุตของประเทศแคนาดา ส่วนหนึ่งของมหาสมุทรอาร์กติก ที่ได้แยกเกาะวิกตอเรียกับเกาะพรินซ์ออฟเวลส์ ชื่อของช่องแคบตั้งตามเซอร์ ลีโอโพลด์ แมกคลินท็อก นักสำรวจชาวไอริชจากกองทัพเรืออังกฤษ ที่มีชื่อเสียงในการสำรวจทวีปอาร์กติกส่วนแคนาดา ช่องแคบมีความยาว 274 กิโลเมตร กว้างระหว่าง 105 ถึง 209 กิโลเมตร
เกาะพรินซ์ออฟเวลส์

เกาะพรินซ์ออฟเวลส์  เป็นเกาะใหญ่ในกลุ่มเกาะอาร์กติกแคนาดา ในดินแดนนูนาวุต ประเทศแคนาดา ตั้งอยู่ระหว่างเกาะวิกตอเรียกับเกาะซัมเมอร์เซต และอยู่ทางทิศใต้ของหมู่เกาะควีนเอลิซาเบท
เปอมาตังซียันตาร์

เปอมาตังซียันตาร์ (บางครั้งเขียน Pematang Siantar) เป็นเมืองอิสระในจังหวัดสุมาตราเหนือ ประเทศอินโดนีเซีย เขตเมืองถูกล้อมรอบด้วยอำเภอซีมาลูงุน แต่ไม่ได้เป็นส่วนหนึ่งของอำเภอนี้
เมืองมีประชากร 229,525 คน (ค.ศ. 2005), 234,698 คน (ค.ศ. 2010), 234,698 คน (ค.ศ. 2015) และมีประชากรอย่างเป็นทางการประมาณ (กลางปี ค.ศ. 2018) 253,500 คน เป็นเมืองใหญ่เป็นอันดับ 2 ของจังหวัด รองจากเมดัน
หมู่เกาะเวอร์จิน

หมู่เกาะเวอร์จิน  เป็นกลุ่มเกาะในทะเลแคริบเบียน ตั้งอยู่ทางทิศตะวันออกสุดของเกรตเตอร์แอนทิลลีสทั้งในทางธรณีวิทยาและชีวภูมิศาสตร์ ตอนเหนือของหมู่เกาะ เป็นส่วนหนึ่งของร่องลึกปวยร์โตรีโก และเซนต์ครอยซึ่งไม่ได้เป็นส่วนหนึ่งในโครงสร้างทางธรณีวิทยาเดียวกัน ส่วนทางด้านการเมือง หมู่เกาะบริติชเวอร์จินเป็นส่วนหนึ่งของกลุ่มเกาะของหมู่เกาะลีเวิร์ดซึ่งเป็นส่วนหนึ่งทางตอนเหนือของเลสเซอร์แอนทิลลีส สร้างเขตแดนแบ่งระหว่างทะเลแคริบเบียนกับมหาสมุทรแอตแลนติก หมู่เกาะนี้ได้แยกออกจากเลสเซอร์แอนทิลลีสโดยทางผ่านแอเนกาดา (Anegada Passage) และแยกออกจากเกาะใหญ่ของปวยร์โตรีโกโดยทางผ่านเวอร์จิน
หมู่เกาะนี้แบ่งออกเป็น 3 เขตอำนาจตามกฎหมาย คือ
ไคออส

ไคออส  เป็นเกาะใหญ่เป็นอันดับ 5 ของประเทศกรีซ ตั้งอยู่ทางทิศเหนือของทะเลอีเจียน เกาะมีช่องแคบไคออสคั่นกับประเทศตุรกี ไคออสเป็นที่รู้จักจากการเป็นผู้ส่งออกหมากฝรั่ง มีชื่อเล่นว่า "เกาะหมากฝรั่ง" และยังเป็นสถานที่ท่องเที่ยว อาทิ มีหมู่บ้านยุคกลางและอารามในศตวรรษที่ 11 เรียกว่า "Nea Moni" ซึ่งเป็นแหล่งมรดกโลก
เกาะยังเคยเกิดการฆาตกรรมหมู่ไคออส ชาวกรีกนับหมื่นคนถูกสังหารหมู่ที่เกาะนี้โดยกองทัพจักรวรรดิออตโตมันในช่วงสงครามอิสรภาพกรีก ในปี ค.ศ. 1822
ทางหลวงชนบท นย.3001

ทางหลวงชนบท นย.3001 สายแยกทางหลวงหมายเลข 305 (กม.ที่ 44) - บ้านบางน้ำเปรี้ยว เป็นถนนสายหนึ่งในจังหวัดนครนายก และจังหวัดฉะเชิงเทรา มีแนวสายทางเริ่มต้นที่แยกองครักษ์ จุดตัดถนนรังสิต-นครนายก อำเภอองครักษ์ จังหวัดนครนายก ข้ามคลองรังสิตประยูรศักดิ์ ผ่านตลาดองครักษ์ ตัวอำเภอองครักษ์ ผ่านทางแยกเข้าสถาบันเทคโนโลยีนิวเคลียร์แห่งชาติ (องค์การมหาชน) ผ่านท้องที่ตำบลบางลูกเสือ ตำบลบางสมบูรณ์ อำเภอองครักษ์ ผ่านบึงพระอาจารย์ ข้ามทางรถไฟสายชุมทางคลองสิบเก้า-ชุมทางแก่งคอย จากนั้นข้ามคลองหกวา เข้าเขตท้องที่ตำบลดอนเกาะกา ตำบลสิงโตทอง และตำบลหมอนทอง อำเภอบางน้ำเปรี้ยว จังหวัดฉะเชิงเทรา โดยไปบรรจบกับทางหลวงแผ่นดินหมายเลข 3481 และทางหลวงแผ่นดินหมายเลข 3200 ที่แยกบางน้ำเปรี้ยว มีระยะทาง 33.050 กิโลเมตร ระยะทางส่วนใหญ่อยู่ในความรับผิดชอบของกรมทางหลวงชนบท ยกเว้นระยะทาง 215 เมตรจากแยกองครักษ์อยู่ในความรับผิดชอบของกรมทางหลวง มีฐานะเป็นทางหลวงแผ่นดินหมายเลข 3541 (ทางเข้าองครักษ์)
เฮนรี อาร์เทอร์ เบลก

เซอร์ เฮนรี อาเทอร์ เบลก(8 มกราคม 1840 - 23 กุมภาพันธ์ 1918) ข้าหลวง ชาวบริติช ซึ่งดำรงตำแหน่งผู้สำเร็จราชการเกาะฮ่องกง คนที่ 12 ในอาณานิคมของบรีเตน (อังกฤษ) ระหว่าง ค.ศ. 1898 ถึง 1903 หรือตรงกับ พ.ศ. 2441 ถึง 2446 เป็นเวลาทั้งสิ้น 5 ปี 
ประวัติ.
เซอร์ เฮนรี อาร์เทอร์ เบลก เกิดเมื่อวันที่ 8 มกราคม ค.ศ. 1840 หรือตรงกับ พ.ศ. 2383 ที่ ลิเมอริก ไอร์แลนด์ เป็นบุตรชายของ ปีเตอร์ เบลก สารวัตรแห่งกรมตำรวจหลวงไอร์แลนด์ และ เจน เลน
เขาเริ่มทำงานในตำแหน่งเสมียนของ ธนาคารแห่งชาติไอร์แลนด์ แต่ทำงานได้เพียง 18 เดือนก็ตัดสินใจลาออกและเริ่มต้นการเป็นนักเรียนนายร้อยตำรวจของกรมตำรวจหลวงไอร์แลนด์ ใน ค.ศ. 1857 หรือตรงกับ พ.ศ. 2400. และได้เป็นผู้ตรวจการพิเศษในอีก 2 ปีต่อมา. ใน ค.ศ. 1876 ตรงกับ พ.ศ. 2419 เขาได้รับแต่งตั้งเป็นผู้พิพากษาประจำเมือง ทางตะวันตกของไอร์แลนด์เขาได้รับการจดบันทึกว่าเป็นผู้ที่ ฉลาด สุขุม รอบคอบ และกระตือรือร้น. ใน ค.ศ. 1882 หรือตรงกับ พ.ศ. 2425 เขาได้เลื่อนขึ้นเป็นผู้พิพากษาพิเศษ
เบลกได้รับแต่งตั้งให้เป็นผู้สำเร็จราชการเกาะฮ่องกง เมื่อวันที่ 25 พฤศจิกายน พ.ศ. 2441 โดยดำรงตำแหน่งจนถึงเดือนพฤศจิกายน พ.ศ. 2446 ห้าเดือนก่อนที่เขาจะมาถึงฮ่องกง รัฐบาลอังกฤษได้ทำการเจรจาข้อตกลงกับรัฐบาลชิง ซึ่งเช่าดินแดนใหม่ให้กับฮ่องกงของอังกฤษเป็นระยะเวลา 99 ปี ในระหว่างที่เขาดำรงตำแหน่งเป็นผู้สำเร็จราชการเกาะฮ่องกง เบลกส่งผู้บริหารอาณานิคมไปยังดินแดนใหม่เพื่อควบคุมกลุ่มปุนติในท้องถิ่น กลุ่มต่างๆ ต่อต้านการยึดครองดินแดนใหม่ของอังกฤษ ส่งผลให้เกิดสงครามหกวันปะทุขึ้น กองกำลังอินเดียส่วนใหญ่ภายใต้การบังคับบัญชาของนายทหารบกอังกฤษ วิลเลียม แกสคอยน์ สามารถเอาชนะกลุ่มปุนติได้ โดยเบลกใช้นโยบายความร่วมมือที่เป็นมิตรเพื่อป้องกันปัญหาเพิ่มเติม และอนุญาตให้พวกเขารักษากฎหมายและประเพณีดั้งเดิมในเรื่องมรดกที่ดิน การใช้ที่ดิน และการแต่งงาน
เบลกเดินทางออกจากฮ่องกงทันทีหลังจากที่เขาเข้าร่วมการวางศิลาฤกษ์ของอาคารศาลฎีกา (สภานิติบัญญัติแห่งฮ่องกง ตั้งแต่ปี 2528 ถึง 2554) เมื่อวันที่ 12 พฤศจิกายน พ.ศ. 2446
เบลกได้รับแต่งตั้งให้เป็นผู้สำเร็จราชการแห่งศรีลังกา (บรีติชซีลอน) คนที่ 19 เมื่อสิ้นสุดการดำรงตำแหน่งผู้สำเร็จราชการในฮ่องกงในปี พ.ศ. 2446 และเขาดำรงตำแหน่งดังกล่าวจนถึงปี พ.ศ. 2450 จึงเป็นตำแหน่งสุดท้ายของเขาในการบริหารอาณานิคมของอังกฤษ เบลคที่เพิ่งเกษียณอายุใหม่ทำให้จอร์จ มอร์ริสันประทับใจกับความขมขื่นของเขาที่ไม่ลงสมัครรับตำแหน่งองคมนตรีด้วยความขอบคุณสำหรับการบริการสาธารณะตลอด 41 ปีของเขา
พระราชนิพนธ์ไกลบ้าน.
ในพระราชนิพนธ์ไกลบ้านซึ่งเป็นพระราชนิพนธ์ใน พระบาทสมเด็จพระจุลจอมเกล้าเจ้าอยู่หัว ได้กล่าวถึง เซอร์ เฮนรี อาร์เทอร์ เบลก เป็นครั้งแรกในพระราชหัตถเลขาฉบับที่ 3 คืนที่ 14 วันอังคารที่ 9 เมษายน ร.ศ. 126 ตรงกับ พ.ศ. 2450 ดังใจความตอนหนึ่งว่า 
<templatestyles src="แม่แบบ:คำพูด/style.css" />เวลาบ่าย ๔ โมงเรือเข้าในเบรกวอเตอ มีเรือรบอังกฤษสลุดลำหนึ่ง เรือยังไม่ทันจอด พวกดำน้ำหัวมันเหลืองเหมือนพวกเอเดน สิเกรตารีเจ้าเมืองกับกงสุลเยอรมันลงมาหา เอาเรือเจ้าเมืองลงมารับไปขึ้นท่า มีพระมารับประมาณ ๑๒ องค์สวดมหาการุณิโก ได้ยืนฟังจนจบแล้วเลยไปขึ้นรถ ตรงไปกวีนซเฮาส์ทีเดียว เจ้าเมืองคนนี้ ชื่อเซอเฮนรีอาเทอเบลก เดิมเปนเจ้าเมืองฮ่องกง เคยรับลูกโตเมื่อกลับจากยุโรป
ลูตัน

ลูตัน  เป็นเมืองในเบดฟอร์ดเชอร์ ประเทศอังกฤษ ทางตะวันออกเฉียงใต้ของประเทศอังกฤษ มีประชากร 214,109 คน (ค.ศ. 2018) เป็นหนึ่งในเมืองที่มีประชากรมากที่สุดของสหราชอาณาจักรที่ไม่ได้รับสถานะเป็นนคร เมืองตั้งอยู่ริมฝั่งแม่น้ำลี ตั้งอยู่ทางทิศตะวันตกเฉียงเหนือของกรุงลอนดอน ห่างราว 30 ไมล์ (50 กิโลเมตร) เมืองก่อตั้งในศตวรรษที่ 6 ในฐานะด่านหน้าของชาวแซกซันบนฝั่งแม่น้ำลี ซึ่งชื่อเมืองก็ตั้งจากชื่อแม่น้ำนี้ มีการบันทึกชื่อเมืองในบันทึกดูมสเดย์ในชื่อ ลอยโทน (Loitone) และ ลินโทน (Lintone) เมืองยังมีโบสถ์ที่ใหญ่ที่สุดในเบดฟอร์ดเชียร์ คือ โบสถ์เซนต์แมรี ก่อสร้างในศตวรรษที่ 12
เมืองเคยมีชื่อเสียงทางด้านทำหมวก และมีโรงงานของวอกซ์ฮอลล์มอเตอส์ ผู้ผลิตรถยนต์ที่เริ่มมีโรงงานนี้ในปี ค.ศ. 1905 จนโรงงานปิดไปในปี 2002 ถึงกระนั้นก็ยังมีการผลิตยานพาหนะเพื่อการค้าอยู่ แต่สำนักงานใหญ่ของวอกซ์ฮอลล์มอเตอส์ยังคงตั้งอยู่ที่เมืองนี้ สนามบินลอนดอนลูตันซึ่งเปิดในปี 1938 ปัจจุบันเป็นหนึ่งในสนามบินที่สำคัญของอังกฤษ เมืองมีสามสถานีรถไฟ มีมหาวิทยาลัยเบดฟอร์ดเชียร์
สโมสรฟุตบอลลูตันทาวน์มีฉายาว่า "Hatters" เพื่อสื่อให้เห็นถึงการเป็นช่างทำหมวก สโมสรเคยติดอันดับหนึ่งของลีกอังกฤษ และเคยชนะในลีกคัพในปี 1988
วิลเฟรด โอเวน

วิลเฟรด เอ็ดเวิร์ด ซอลเตอร์ โอเวน (18 มีนาคม ค.ศ. 1893 – 4 พฤศจิกายน ค.ศ. 1918) เป็นกวีและทหารชาวอังกฤษ เป็นหนึ่งในกวีที่มีชื่อเสียงช่วงสงครามโลกครั้งที่หนึ่ง บทกวีของเขามักสะท้อนภาพความน่ากลัวในสนามเพลาะและความโหดร้ายของสงคราม ตรงข้ามกับบทกวีในยุคนั้นที่มักปลุกใจและเชิดชูการทำสงคราม ผลงานเด่นของเขาที่ตีพิมพ์หลังเสียชีวิต ได้แก่ "Dulce et Decorum est" "Insensibility" และ "Anthem for Doomed Youth"
วิลเฟรด โอเวนเกิดในปี ค.ศ. 1893 ที่เมืองออสเวสตรี มณฑลชรอปเชอร์ เป็นบุตรคนโตจากทั้งหมด 4 คนของทอมัสกับซูซาน โอเวน (นามสกุลเดิม ชอว์) ต่อมาโอเวนย้ายตามครอบครัวไปอยู่ที่เมืองเบอร์เคนเฮดและชรูว์สบรี และเรียนที่โรงเรียนในเมืองนั้น โอเวนเริ่มสนใจการเขียนกลอนราวปี ค.ศ. 1904 หลังพักผ่อนในวันหยุดที่เชชเชอร์ ช่วงแรกเขาได้รับแรงบันดาลใจจากคัมภีร์ไบเบิล จอห์น คีตส์ และเพอร์ซี บีช เชลลีย์ หลังจากนั้นเขาทำงานเป็นผู้ช่วยมุขนายกแห่งดันส์เดน ใกล้เมืองเรดิง ในปี ค.ศ. 1913 โอเวนเรียนที่มหาวิทยาลัยเรดิง ก่อนจะทำงานเป็นครูกวดวิชาภาษาอังกฤษและฝรั่งเศสที่เมืองบอร์โด
ในปี ค.ศ. 1915 หลังสงครามโลกครั้งที่หนึ่งอุบัติ โอเวนถูกเกณฑ์เข้าเป็นทหารในกำลังสำรองของกองทัพบกสหราชอาณาจักร ปีต่อมาเขาได้รับยศร้อยตรีประจำกรมทหารแมนเชสเตอร์ ระหว่างสงคราม โอเวนประสบความบาดเจ็บทางจิตใจที่เรียกว่า shell shock จนต้องเข้ารับการรักษาที่โรงพยาบาลสงครามเคร็กล็อกฮาร์ต และพบกับกวี ซีกฟรีด แซสซูน ผู้ส่งผลต่องานของโอเวนในเวลาต่อมา ในปี ค.ศ. 1918 โอเวนกลับเข้ารับราชการทหารที่ฝรั่งเศส และได้รับกางเขน Military Cross หลังนำหมู่ทหารบุกโจมตีที่มั่นศัตรูในหมู่บ้านฌงกูร์ (Joncourt) วันที่ 4 พฤศจิกายน ค.ศ. 1918 โอเวนเสียชีวิตขณะนำทหารข้ามคลองซ็องบร์–อวซ ทางเหนือของฝรั่งเศส ข่าวการเสียชีวิตของเขาไปถึงครอบครัวในวันสงบศึก (11 พฤศจิกายน) ในปี ค.ศ. 1985 โอเวนเป็นหนึ่งในกวีสงคราม 16 คนที่ได้รับการรำลึกที่มุมกวีในเวสต์มินสเตอร์แอบบีย์
แบม

แบม  เป็นนครและเมืองหลักของเทศมณฑลแบม จังหวัดเคร์มอน ประเทศอิหร่าน จากสำมะโนประชากรปี ค.ศ. 2006 เมืองมีประชากร 73,823 คน จาก 19,572 ครอบครัว ก่อนเหตุแผ่นดินไหวปี ค.ศ. 2003 ข้อมูลประชากรอย่างเป็นทางการมีราว 43,000 คน เมืองเคยมีชื่อเสียงด้านสิ่งทอและเสื้อผ้า
ป้อมปราการของเมืองที่ชื่อแอร์เกแบม มีประวัติศาสตร์ย้อนไปถึงเมื่อ 2,000 ปีก่อนถึงจักรวรรดิพาร์เธีย (248 ปีก่อนคริสต์ศักราช–ค.ศ. 224) แต่สิ่งก่อสร้างส่วนใหญ่สร้างในสมัยราชวงศ์ซาฟาวิด แต่เมืองส่วนใหญ่ถูกปล่อยให้รกร้างเนื่องจากการรุกรานของชาวปาทานในปี ค.ศ. 1722 จากนั้นมีการเข้ามาตั้งถิ่นฐานใหม่ และถูกปล่อยร้างเป็นครั้งที่สองหลังการรุกรานจากชีรอซ
เมืองใหม่ของแบมได้รับการพัฒนาขึ้นเรื่อย ๆ ในฐานะศูนย์กลางกสิกรรมและอุตสาหกรรม เมืองเติบโตอย่างรวดเร็วจนกระทั่งเกิดแผ่นดินไหวใน ค.ศ. 2003 เมืองมีชื่อเสียงเรื่องอินทผลัมและพืชสกุลส้มที่ปลูกโดยเครือข่ายทดน้ำจากกะนาต (qanat) เมืองยังมีรายได้จากการท่องเที่ยวที่เพิ่มมากขึ้นจากผู้ที่มาเที่ยวชมโบราณสถานในปีหลัง ๆ
ลินคอล์น (ภาพยนตร์)

ลินคอล์น  เป็นภาพยนตร์ละครประวัติศาสตร์ ค.ศ. 2012 ที่กำกับและอำนวยการสร้างโดยสตีเวน สปีลเบิร์ก นำแสดงโดยแดเนียล เดย์-ลูวิส ในบทประธานาธิบดีสหรัฐ อับราฮัม ลินคอล์น ภาพยนตร์เรื่องนี้ยังมีแซลลี ฟิลด์, เดวิด สตราเธิร์น, โจเซฟ กอร์ดอน-เลวิตต์, เจมส์ สเปเดอร์, ฮัล โฮลบรูก และทอมมี ลี โจนส์ ในบทสมทบ
เขียนบทโดยโทนี คัชเนอร์ โดยอิงแบบไม่เคร่งครัดจากผลงานชีวประวัติ "" ของดอริส เคิร์นส กูดวิน และครอบคลุมสี่เดือนสุดท้ายของชีวิตลินคอล์น โดยเพ่งความสนใจไปที่ความพยายามของเขาในเดือนมกราคม ค.ศ. 1865 เพื่อให้มีการแก้ไขรัฐธรรมนูญของสหรัฐครั้งที่สิบสามผ่านสภาผู้แทนราษฎรสหรัฐ
ภาพยนตร์เรื่องนี้อำนวยการสร้างโดยสตีเวน สปีลเบิร์ก และผู้ทำงานร่วมกันบ่อยครั้งอย่างแคธลีน เคนเนดี ผ่านบริษัทผู้ผลิตนั้น ๆ ได้แก่ แอมบลินเอนเตอร์เทนเมนต์ และเดอะเคนเนดี/มาร์แชลคอมพานี โดยเริ่มถ่ายทำเมื่อวันที่ 17 ตุลาคม ค.ศ. 2011 และสิ้นสุดในวันที่ 19 ธันวาคม ค.ศ. 2011 "ลินคอล์น"ได้รับการฉายรอบปฐมทัศน์เมื่อวันที่ 8 ตุลาคม ค.ศ. 2012 ที่เทศกาลภาพยนตร์นิวยอร์ก ภาพยนตร์เรื่องนี้ร่วมผลิตโดยบริษัทอเมริกัน ดรีมเวิกส์พิกเจอส์, ทเวนตีท์เซนจูรีฟอกซ์ และพาร์ทิซิแพนต์มีเดีย ร่วมกับบริษัทอินเดีย รีไลอันซ์เอนเตอร์เทนเมนต์ และเปิดตัวภาพยนตร์โดยทัชสโตนพิกเจอส์ในทวีปอเมริกาเหนือเมื่อวันที่ 9 พฤศจิกายน ค.ศ. 2012 ภาพยนตร์เรื่องนี้ได้รับการเผยแพร่โดยทเวนตีท์เซนจูรีฟอกซ์ในอาณาเขตทั่วโลก
"ลินคอล์น"ได้รับการชื่นชมอย่างมากสำหรับการแสดงโดยเฉพาะการแสดงของเดย์-ลูวิส รวมถึงการกำกับของสปีลเบิร์ก และมูลค่าการผลิต ในเดือนธันวาคม ค.ศ. 2012 ภาพยนตร์เรื่องนี้ได้รับการเสนอชื่อเข้าชิงเจ็ดรางวัลลูกโลกทองคำ รวมถึงภาพยนตร์ยอดเยี่ยม ประเภทภาพยนตร์ดรามา, ผู้กำกับภาพยนตร์ยอดเยี่ยมสำหรับสปีลเบิร์ก และนักแสดงยอดเยี่ยม ประเภทภาพยนตร์ดรามา สำหรับเดย์-ลูวิส ส่วนที่งานประกาศผลรางวัลออสการ์ ครั้งที่ 85 ภาพยนตร์เรื่องนี้ได้รับการเสนอชื่อเข้าชิงสิบสองอะแคเดมีอะวอร์ด รวมถึงภาพยนตร์ยอดเยี่ยม และผู้กำกับภาพยนตร์ยอดเยี่ยม เรื่องนี้ชนะออกแบบงานสร้างยอดเยี่ยม และนักแสดงนำชายยอดเยี่ยมสำหรับเดย์-ลูวิส ภาพยนตร์เรื่องนี้ประสบความสำเร็จในเชิงพาณิชย์เช่นกัน โดยทำรายได้กว่า 275 ล้านดอลลาร์ที่บ็อกซ์ออฟฟิศ
หลวงบุรกรรมโกวิท (ล้อม บุรกรรมโกวิท)

พันเอก หลวงบุรกรรมโกวิท นามเดิม ล้อม บุรกรรมโกวิท เป็นอดีตรัฐมนตรีช่วยว่าการกระทรวงมหาดไทย ในรัฐบาลจอมพล แปลก พิบูลสงคราม เมื่อปี พ.ศ. 2500 อดีตสมาชิกสภาผู้แทนราษฎรจังหวัดปราจีนบุรี และอดีตเลขาธิการสมาคมสถาปนิกสยาม ในพระบรมราชูปถัมภ์
ประวัติ.
ล้อม บุรกรรมโกวิท เกิดเมื่อวันที่ 22 พฤษภาคม พ.ศ. 2439 เป็นบุตรของนายกรี กับนางแข เข้าเรียนที่โรงเรียนไตรมิตรวิทยาลัย แล้วไปเรียนต่อที่โรงเรียนอัสสัมชัญ ต่อมาในปี พ.ศ. 2454 ได้เข้าฝึกงานในกองก่อสร้างพระราชวังบ้านปืน จังหวัดเพชรบุรี สังกัดกระทรวงมหาดไทย จนได้บรรจุเข้ารับราชการในปี พ.ศ. 2460 ตำแหน่งช่างแบบ เป็นรองอำมาตย์ตรีในปี พ.ศ. 2462 และเป็นขุนบุรกรรมโกวิท ในปีถัดมา จนเจริญก้าวหน้าในหน้าที่ราชการกระทั่งเป็นอธิบดีกรมโยธาธิการ กระทรวงมหาดไทย
หลวงบุรกรรมโกวิท เป็นกรรมการชุดก่อตั้งของวิศวกรรมสถานแห่งประเทศไทย ในปี พ.ศ. 2493
หลวงบุรกรรมโกวิท ได้ลงสมัครรับเลือกตั้งสมาชิกสภาผู้แทนราษฎรจังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา และได้รับเลือกตั้งเป็นสมัยแรก และหลังการเลือกตั้งเขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลจอมพล แปลก พิบูลสงคราม
ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่ได้สังกัดพรรคการเมืองใด
รางวัลไพรม์ไทม์เอมมี

รางวัลไพรม์ไทม์เอมมี  เป็นงานแจกรางวัลที่จัดขึ้นโดยสถาบันศิลปะและวิชาการทางโทรทัศน์ (Academy of Television Arts & Sciences (ATAS)) ที่มอบให้รายการโทรทัศน์อเมริกันในช่วงไพรม์ไทม์ที่มีความเป็นเลิศ เริ่มมอบรางวัลในปี ค.ศ. 1949 เดิมทีเรียกสั้น ๆ ว่า รางวัลเอมมี (Emmy Awards) จนมีการมอบรางวัลเดย์ไทม์เอมมีในปี 1974 จึงได้เพิ่มคำว่า "ไพร์มไทม์" ให้สองรางวัลมีความแตกต่างกัน
โดยปกติแล้วรางวัลไพรม์ไทม์เอมมีออกอากาศในช่วงกลางเดือนกันยายน ในวันอาทิตย์ ก่อนที่จะเริ่มฤดูกาลทางโทรทัศน์ในช่วงฤดูใบไม้ร่วง โดยในปัจจุบันได้ผลัดกันออกอากาศทางเครือข่ายสถานีช่องใหญ่ ๆ (ABC, CBS, FOX, NBC) พิธีมอบรางวัลจะย้ายมาในช่วงปลายเดือนสิงหาคมหากออกอากาศทางเอ็นบีซี (เช่นปี 2006, 2010 และ 2014) เพื่อไม่ให้ขัดกับที่เอ็นบีซีต้องมาออกอากาศการแข่งขันเอ็นเอฟแอลในคืนวันอาทิตย์ (และในปี 2014 ได้ย้ายไปคืนวันจันทร์ เมื่อเวลาขัดกับเอ็มทีวีวิดีโอมิวสิกอะวอดส์) อย่างไรก็ตาม พิธีในปี 2018 ออกอากาศทางเอ็นบีซี ได้ย้ายกลับมาเดือนกันยายน และออกอากาศในวันจันทร์
ปุ่มแฮมเบอร์เกอร์

ปุ่มแฮมเบอร์เกอร์ หรือ แถบแฮมเบอร์เกอร์  เป็นปุ่มที่มักวางไว้มุมบนของส่วนต่อประสานกราฟิกกับผู้ใช้ (Graphical User Interface; GUI) ชื่อ “แฮมเบอร์เกอร์” นั้นได้มาจากลักษณะที่ดูคล้ายกับแฮมเบอร์เกอร์ซึ่งเกิดขึ้นอย่างไม่ได้ตั้งใจ หน้าที่ของปุ่มแฮมเบอร์เกอร์คือเป็นปุ่มท็อกเกิล (toggle) สำหรับเรียกเมนู (ซึ่งบางครั้งเรียกว่า เมนูแฮมเบอร์เกอร์; hamburger menu) หรือแถบนำทาง (navigation bar) ระหว่างซ่อน (collapsed) อยู่หลังปุ่มหรือแสดงผลบนหน้าจอ ไอคอนที่เกี่ยวข้องกับวิจิตนี้ประกอบด้วยเส้นแนวนอนสามเส้น หรืออีกชื่อหนึ่งเรียกว่า “ไอคอนเมนูขณะซ่อน” ("collapsed menu icon")
ประวัติ.
การออกแบบดั้งเดิม.
ไอคอนนี้ดั้งเดิมแล้วออกบบโดย นอร์ม โค๊กซ์ (Norm Cox) เพื่อใช้ในอินเตอร์เฟซของ ซีรอกซ์สตาร์ (Xerox Star) ซึ่งเปิดตัวในปี 1981 ไอคอนนี้กลับมาสู่การใช้อย่างแพร่หลายเริ่มต้นในปี 2009 ซึ่งเริ่มจากความนิยมในการใช้มือถือสูงขึ้น และปัญหาเกิดเมื่อการออกแบบอินเตอร์เฟซนั้นต้องทำกับพื้นที่หน้าจอที่จำกัดขนาดการแสดงผลของแอพพลิเคชันมือถือ โค๊กซ์อธิบายการสร้างสรรค์ไอคอนนี้ของเขาว่า “กราฟิกนี้ต้ังใจจะให้มีลักษณะเรียบง่ายแบบ ‘ป้ายบอกทางบนท้องถนน’ กล่าวคือ เรียบง่าย จดจำการใช้งานได้ และเลียนแบบลักษณะของรายชื่อเมนูที่จะแสดงผลเมื่อกดปุ่มลงไป ด้วยความที่การออกแบบนั้นทำให้พื้นที่พิกเซลที่จำกัด มันเลยต้องโดดเด่นแต่เรียบง่าย ตอนนั้นผมรู้สึกว่าเราต้องออกแบบมันให้ได้ในพื้นที่แค่ 16x16 พิกเซลเองเท่านั้นมั้ง (หรืออาจเป็น 13x13 พิกเซลก็ได้นะ ผมจำตัวเลขเป๊ะ ๆ ไม่ได้)” (“Its graphic design was meant to be very “road sign” simple, functionally memorable, and mimic the look of the resulting displayed menu list. With so few pixels to work with, it had to be very distinct, yet simple. I think we only had 16×16 pixels to render the image. (or possibly 13×13… can’t remember exactly).”)<br>
2048 (วิดีโอเกม)

2048 เป็นเกมปริศนาเคลื่อนบล็อก (sliding block puzzle) แบบเล่นคนเดียว ซึ่งออกแบบโดยนักพัฒนาเว็บชาวอิตาลี Gabriele Cirulli เป้าหมายของเกมคือเพื่อให้ผู้เล่นเลื่อนกระเบื้องตัวเลขบนกริดไปรวมกันเพื่อให้เกิดจำนวน 2048 ขึ้น อย่างไรก็ตามผู้เล่นสามารถเล่นต่อได้ถึงแม้จะถึงเป้าหมายเกมที่เลข 2048 แล้วก็ตามเพื่อสร้างกระเบื้องตัวเลขที่จำนวนสูงขึ้นไปอีก
"2048" ดั้งเดิมแล้วเขียนโดยใช้จาวาสคริปต์ และ CSS ระหว่างช่วงสุดสัปดาห์ของ Gabriele Cirulli ก่อนที่จะเปิดตัวเมื่อวันที่ 9 มีนาคม 2014 ในรูปแบบซอฟต์แวร์ไม่เสียค่าใช้จ่ายและโอเพนซอร์ซ (free and open-source software) ตาม สัญญาอนุญาตของเอ็มไอที เกมแบบเดียวกันที่เขียนโดยใช้ C++ และ Vala ถูกปล่อยออกมาตามกันในภายหลัง นอกจากนี้ยังมีเวอร์ชันสำหรับระบบปฏิบัติการลินุกซ์ด้วย.
2048 นั้นถูกอธิบายว่าคล้ายคลึงกับแอปเกม "Threes!" ซึ่งปล่อยออกมาเมื่อเดือนก่อนหน้า แต่ Cirulli อธิบายด้วยตนเองว่า "2048" เป็นวิดีโอเกมโคลน (Video game clone) ของแอปเกม "1024" ที่ผลิตโดย Veewo Studios
คิม โย-ฮัน (นักร้อง)

<ns>0</ns>
 <revision>
 <parentid>11589798</parentid>
 <timestamp>2024-11-07T04:05:29Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-ko| → {{langx|ko| (2)</comment>
 <origin>11892784</origin>
 <model>wikitext</model>
 <format>text/x-wiki</format>
คิม โย-ฮัน ({{langx|ko|김요한|Kim Yo-han}}; เกิด 22 กันยายน พ.ศ. 2542) หรือที่รู้จักกันในชื่อ โยฮัน ({{langx|ko|요한}}) เป็นนักร้อง และนักแสดงชาวเกาหลีใต้ เขาเดบิ้วท์ในตำแหน่งเซ็นเตอร์วงเอ็กซ์วัน ในปี 2562 จากการเข้าร่วมรายการ "พรอดิวซ์เอ็กซ์ 101" ปัจจุบัน คิมโยฮันเป็นสมาชิกของวงวีไอ และมีผลงานการแสดงและรายการวาไรตี้ต่าง ๆ
ชีวิตวัยเด็ก.
เขาเกิดวันที่ 22 กันยายน 2542 ใน เขตชุงนัง โซล ประเทศเกาหลีใต้ คิมโยฮันมีน้องสาว 2 คน
ในวัยเด็กเขาเคยมีความฝันที่จะเป็นนักกีฬาเทควันโด และเขามีคุณพ่อทำหน้าที่เป็นโค้ช
อาชีพ.
ก่อนเข้าวงการ.
เขาเคยได้ตำแหน่งแชมป์เยาวชนทีมชาติสองครั้ง ในการแข่งขันกีฬาเทควันโดระดับชาติ
2562: "Produce X 101", "X1" และ "ผลงานเดี่ยว".
เดือนพฤษภาคม 2562 คิมโยฮันเข้าร่วมในรายการ "Produce X 101" เพื่อเดบิ้วทวง 11 คน ระยะเวลาสัญญาวง 5 ปี ภายใต้การดูแลของ Swing Entertainment เขาเป็นเด็กฝึกระยะเวลา 3 เดือนก่อนเข้าร่วมรายการ ภายหลังจบรายการเขาได้เดบิ้วทเป็น 11 คนสุดท้ายด้วยคะแนนโหวตอันดับ 1 ได้รับตำแหน่งเซ็นเตอร์วง X1 โดยเดบิ้วทในวันที่ 27 สิงหาคม 2562 ในงาน Showcase ที่ 
<br>
ก่อนจะพักกิจกรรมวงในเดือนพฤศจิกายน 2562 และยุบวงในวันที่ 6 มกราคม 2563 เนื่องจากการเจรจาตกลงด้านอนาคตวงระหว่างต้นสังกัดศิลปินไม่ลงตัว (อ่านเพิ่มเติมได้ที่)
ภายหลังการยุบวง ในเดือนกุมภาพันธ์ 2563 ต้นสังกัดได้ยืนยันว่า คิมโยฮันจะเข้าร่วมแสดงซีรีส์ "" ในบท 'คิมแทจิน' อดีตนักกีฬาเทควันโด
ซีรีส์มีกำหนดออกอากาศในเดือนสิงหาคม 2563 (ในภายหลังได้มีการยกเลิกไปโดยช่อง KBS เนื่องจากการตกลงกันที่ไม่ลงตัวเรื่องนักแสดงนำหญิง)
2563: ซิงเกิลโซโล่ "No More" และวีไอ.
นอกจากนี้ คิมโยฮันยังรับหน้าที่เป็นพิธีกรครั้งแรกในงาน Dream Concert "CONNECT:D" ครั้งที่ 26 อีกด้วย
ในวันที่ 6 สิงหาคม 2563 มีการประกาศจากทางต้นสังกัดถึงการปล่อยซิลเกิ้ลเดี่ยวของโยฮัน ในรูปแบบของ Digital Single ก่อนการเดบิวต์กับวง WEi ซึ่งซิงเกิลเพลง "No More" ที่มี Zion. T. มามีส่วนในการโปรดิวซ์เพลงถูกปล่อยออกมาในวันที่ 25 สิงหาคม 2463
ในวันที่ 5 ตุลาคม 2563 โยฮันเดบิวต์กับวงวีไอ ด้วยมินิอัลบั้ม IDENTITY: First Sight (เพลงไตเติ้ล "Twilight")
2563: ผลงานการแสดงเรื่องแรก A Love So Beautiful (Korean Ver.).
เดือนกรกฎาคม 2563 มีการยืนยันจากทางต้นสังกัดว่า คิมโยฮันจะเข้าร่วมแสดงซีรีส์ ในบท 'ชาฮอน' โดยซีรีส์เรื่องดังกล่าวเป็นซีรีส์ที่ดัดแปลงมาจากต้นฉบับของประเทศจีนจากซีรีส์ในชื่อเดียวกัน
ซีรีส์เรื่อง A Love So Beautiful ฉายตอนแรกเมื่อวันที่ 28 ธันวาคม 2563 โดยฉายผ่านช่องทาง Kakao TV และ Netflix มีกำหนดฉายทั้งหมดจำนวน 24 ตอน ออกอากาศทุกวันจันทร์ พฤหัสบดีและเสาร์
ผลงานเพลง.
เอ็กซ์วัน และ
Passer

Passer เป็นสกุลนกกระจอก หรือที่รู้จักกันในชื่อ นกกระจอกแท้ ในสกุลประกอบด้วยนกกระจอกใหญ่และนกกระจอกบ้าน เป็นนกที่พบมากที่สุดในโลก พวกมันคือนกตัวเล็กที่มีท้องหนาสำหรับกินเมล็ดพืช และส่วนใหญ่มีสีเทาหรือสีน้ำตาล มีถิ่นกำเนิดในโลกเก่า บางชนิดกระจายพันธุ์ไปทั่วโลก
ลักษณะ.
นกกระจอกในสกุลนี้ชุดขนมีสีน้ำตาลอ่อนหรือสีเทา แต้มสีดำ เหลือง หรือขาว ทั่วไปยาว 10-20 เซนติเมต (3.9-7.9 นิ้ว) จากนกขนาดเล็กอย่างนกกระจอกสีน้ำตาลแดง ("Passer eminibey") ที่ยาว 11.4 เซนติเมตร (4.5 นิ้ว) และหนัก 13.4 กรัม (0.47 ออนซ์) ไปจนถึงนกกระจอกปากนกแก้ว ("Passer gongonensis") ที่ยาว 18 เซนติเมตร (7.1 นิ้ว) และ 42 กรัม (1.5 ออนซ์) จะงอยปากแข็งรูปกรวยสั้นทู่ สันปากบนโค้งลง ปลายทู่ ทุกชนิดร้องคล้ายนกกระจอกใหญ่ แต่บางชนิดมีความซับซ้อนกว่า
การกระจายพันธุ์.
สมาชิกส่วนใหญ่ในสกุลพบในสิ่งแวดล้อมแบบเปิดตามธรรมชาติในภูมิอากาศอบอุ่นของทวีปแอฟริกาและตอนใต้ของทวีปยูเรเชีย การศึกษาการวิวัฒนาการแสดงว่าสกุลมีต้นกำเนิดในแอฟริกา มีหลายชนิดที่ปรับให้เข้ากับที่อยู่อาศัยของมนุษย์ โดยเฉพาะอย่างยิ่ง สิ่งนี้ทำให้นกกระจอกใหญ่มีความสัมพันธ์ใกล้ชิดกับมนุษย์ ขยายขอบเขตการกระจายพันธุ์ในทวีปยูเรเชียนอกเหนือจากถิ่นกำเนิดในตะวันออกกลาง นอกเหนือจากการขยายเขตการกระจายพันธุ์ตามธรรมชาติ นกกระจอกใหญ่ยังถูกนำไปในบางพื้นที่ของโลก ประกอบด้วย ทวีปอเมริกา, แอฟริกาใต้สะฮารา, และ ประเทศออสเตรเลีย นกกระจอกบ้านก็ถูกกระจายพันธุ์โดยกิจกรรมของมนุษย์เช่นกัน ในประเทศออสเตรเลีย รัฐมิสซูรีและรัฐอิลลินอยในสหรัฐ
เขตซ้าถิ่น

เขตซ้าถิ่น (#เปลี่ยนทาง ,) เป็นหนึ่งใน 18 เขตของฮ่องกง ตั้งอยู่ในเขตดินแดนใหม่ (New Territories) ทางตอนเหนือของเกาลูน ซ้าถิ่นเป็นที่ตั้งของเมืองใหม่ซ้าถิ่นและเหมืองใหม่หมาอ้นซั้น สร้างขึ้นริมแม่น้ำสิ่งหมุ่นเมือปี 1970
เขตซ้าถิ่นมีพื้นที่ 69.27 กม² มีประชากร 630,000 คนแยกเป็นชาย 295,000 คนและหญิง 335,000 คน คิดเป็น 8.9% ของประชากรทั้งหมดของฮ่องกง เขตซ้าถิ่นเป็นเขตที่มีประชากรมากที่สุดในฮ่องกง โดยผู้อยู่อาศัยเกือบทั้งหมดอาศัยอยู่ในหนึ่งในสองเมืองใหม่ โดยเมืองใหม่ทั้งสองถูกออกแบบสำหรับผู้อยู่อาศัยสูงสุด 735,000 คนในเขตเมืองที่ 35.91 กม²
การระบาดทั่วของโควิด-19 ในประเทศนิวซีแลนด์

การระบาดทั่วของโควิด-19 ในประเทศนิวซีแลนด์ เป็นส่วนหนึ่งของการแพร่ระบาดอย่างต่อเนื่อง ของโรคติดเชื้อไวรัสโคโรนา 2019 (COVID-19) ที่เกิดจากไวรัสโคโรนาสายพันธุ์กลุ่มอาการทางเดินหายใจเฉียบพลันรุนแรง 2 (SARS-CoV-2) โดยพบผู้ป่วยรายแรกในประเทศนิวซีแลนด์เมื่อวันที่ 28 กุมภาพันธ์ พ.ศ. 2563 ประเทศนี้มีผู้ป่วยรวม 1,039 ราย (872 รายได้รับการยืนยันและ 167 รายที่เป็นไปได้; กรณีที่เป็นไปได้คือเมื่อผู้ป่วยมีผลทดสอบเป็นลบสำหรับโควิด-19 แต่ยังคงมีอาการของไวรัส) ตั้งแต่ 4 เมษายน พ.ศ. 2563 มีหนึ่งคนเสียชีวิตจากไวรัส และมีเคสเกิดขึ้นในพื้นที่คณะกรรมการพัฒนาคุณภาพชีวิตระดับเขตทั้งหมด 20 แห่งของประเทศ
วันที่ 21 มีนาคม มีการริเริ่มระบบเตือนภัยสี่ระดับในวันที่ 21 มีนาคมเพื่อจัดการการระบาดในประเทศ ทีแรกตั้งไว้ที่ระดับ 2 ที่ปรับขึ้นเป็นระดับ 3 และเป็นระดับ 4 เมื่อวันที่ 25 มีนาคมซึ่งทำให้รัฐบาลสั่งล็อกดาวน์ทั่วประเทศ ก่อนค่อย ๆ ปรับลดลงมาเป็นระดับ 3 เมื่อวันที่ 27 เมษายน ซึ่งทำให้ผ่อนปรนมาตรการล็อกดาวน์บางส่วน และเหลือระดับ 2 ในวันที่ 13 พฤษภาคม คงเหลือเพียงการเว้นระยะห่างทางสังคมและจำกัดการชุมนุมเท่านั้น ประเทศลดระดับการเตือนภัยเหลือระดับ 1 ในัวนที่ 8 มิถุนายน ซึ่งยกเลิกการจำกัดทุกอย่างยกเว้นการควบคุมชายแดน
เส้นเวลา.
ข้อมูลเกี่ยวกับวันก่อนหน้าได้รับการเปิดเผยในระหว่างการแถลงข่าวของกระทรวงสาธารณสุขซึ่งมักจะเกิดขึ้นเวลา 13.00 น. ของทุกวัน
วันที่และเวลาทั้งหมดต่อไปนี้เป็นเวลานิวซีแลนด์: เวลาออมแสงนิวซีแลนด์ (เวลาสากลเชิงพิกัด+13:00) จนถึง 5 เมษายน และเวลามาตรฐานนิวซีแลนด์ (เวลาสากลเชิงพิกัด+12:00) หลังจากนั้น
มกราคม พ.ศ. 2563.
เมื่อวันที่ 28 มกราคม กระทรวงสาธารณสุขได้จัดตั้งศูนย์ประสานงานสุขภาพแห่งชาติ (NHCC) ขึ้น เพื่อตอบสนองต่อการระบาดของโรค คำสั่งโรคติดเชื้อที่ต้องแจ้งการระบาดต่อทางการจะมีผลตั้งแต่วันที่ 30 มกราคม ซึ่งกำหนดให้ผู้ปฏิบัติงานด้านสุขภาพต้องรายงานกรณีที่น่าสงสัยตาม"พระราชบัญญัติสุขภาพ ค.ศ. 1956"
มิถุนายน.
สัปดาห์ที่ 8 มิถุนายน ไม่มีรายงานผู้ป่วยหรือผู้เสียชีวิตรายใหม่ และผู้ป่วยรายสุดท้ายที่กำลังรักษาได้รับการประกาศว่าหายแล้วในวันที่ 8 มิถุนายน
เซนทรัล (ฮ่องกง)

เซนทรัล  เป็นย่านธุรกิจกลางของฮ่องกง ตั้งอยู่ในเขตเซนทรัลแอนด์เวสเทิร์นบนชายฝั่งทางเหนือของเกาะฮ่องกง ตรงข้ามท่าเรือวิคตอเรียจากจิ๊มซ้าโจ๋ย ซึ่งเป็นจุดใต้สุดของคาบสมุทรเกาลูน 
ในฐานะย่านธุรกิจกลางของฮ่องกงเป็นพื้นที่ที่บริษัทให้บริการทางการเงินข้ามชาติจำนวนหลายบริษัทมีสำนักงานใหญ่อยู่ สถานกงสุลใหญ่และสถานกงสุลของอีกหลาย ๆ ประเทศก็ตั้งอยู่ในบริเวณนี้เช่นเดียวกัน เนินเขารัฐบาลซึ่งเป็นที่ตั้งของสำนักงานใหญ่ของรัฐบาลก็ตั้งอยู่ด้วยเช่นกัน พื้นที่ซึ่งอยู่ใกล้กับท่าเรือวิคตอเรียทำหน้าที่เป็นศูนย์กลางการค้าและกิจกรรมทางการเงินตั้งแต่วันแรกของยุคอาณานิคมอังกฤษในปี 1841 และยังคงทำหน้าที่เป็นสถานที่ของการบริหารหลังจากการโอนอำนาจอธิปไตยไปยังประเทศจีน ในปี 1997
พระยาจินดารักษ์ (จำลอง สวัสดิ์-ชูโต)

อำมาตย์เอก พระยาจินดารักษ์ (จำลอง สวัสดิ์-ชูโต) (1 พฤษภาคม พ.ศ. 2434 – 30 มิถุนายน พ.ศ. 2509) เป็นอดีตรัฐมนตรีช่วยว่าการกระทรวงมหาดไทย ในรัฐบาลจอมพลแปลก พิบูลสงคราม เมื่อปี พ.ศ. 2491 และเป็นอดีตประธานคณะกรรมการโอลิมปิกแห่งประเทศไทย ซึ่งนำนักกีฬาของประเทศไทยเข้าร่วมการแข่งขันในโอลิมปิกฤดูร้อน 1952 ครั้งที่ 15 ณ เมืองเฮลซิงกิ ประเทศฟินแลนด์ นับเป็นการเข้าร่วมการแข่งขันครั้งแรกของประเทศไทย อดีตผู้ว่าราชการจังหวัดพระนครศรีอยุธยา อดีตอธิบดีกรมพลศึกษา อดีตสมาชิกวุฒิสภา และอดีตเลขาธิการสภาวัฒนธรรมแห่งชาติ
ประวัติ.
พระยาจินดารักษ์เป็นบุตรคนสุดท้องของพระยาสุรนารถเสนี (เป๋า สวัสดิ์-ชูโต) และคุณหญิงนวล สุรนารถเสนี เกิดเมื่อวันที่ 1 พฤษภาคม พ.ศ. 2434 ที่อำเภอพระนคร จังหวัดพระนคร มีพี่น้องรวม 6 คน พระยาจินดารักษ์สมรสกับคุณหญิงจินดารักษ์ (เสมอใจ อมาตยกุล) มีบุตร 4 คน หนึ่งในนั้นคือ จำแลง สวัสดิ์-ชูโต ซึ่งเป็นคุณตาของ ก้อง–สหรัถ สังคปรีชา นักร้อง นักแสดงชื่อดัง
พระยาจินดารักษ์ ถึงแก่อนิจกรรมในวันที่ 30 มิถุนายน พ.ศ. 2509 และมีงานพระราชทานเพลิงศพ พระยาจินดารักษ์ (จำลอง สวัสดิ์-ชูโต) ณ เมรุหน้าพลับพลาอิสริยาภรณ์ วัดเทพศิรินทราวาส เมื่อวันที่ 10 ตุลาคม พ.ศ. 2509
งานราชการ.
จำลอง เข้ารับราชการเป็นมหาดเล็กวิเศษในกองราชเลขานุการในรัชกาลที่ 6 ต่อมาในวันที่ 25 พฤศจิกายน ปี พ.ศ. 2474 ได้ดำรงตำแหน่งผู้ว่าราชการจังหวัดพระนครศรีอยุธยา ซึ่งในตอนนั้นเรียกว่า ผู้รักษาพระนครศรีอยุธยา แต่ก็ถูกไล่ออกจากราชการเมื่อวันที่ 17 มกราคม ปี พ.ศ. 2476 ต่อมาพระยาจินดารักษ์ ได้กลับเข้ารับราชการกรมพลศึกษา ในปี พ.ศ. 2479 และได้ดำรงตำแหน่งอธิบดีกรมพลศึกษา ในปี พ.ศ. 2485
นอกจากนั้นพระยาจินดารักษ์ ยังเป็นผู้ร่วมก่อตั้งธนาคารสิงขร (หรือธนาคารศรีนคร ในเวลาต่อมา) เมื่อปี พ.ศ. 2493
การเมือง.
พระยาจินดารักษ์ ได้รับแต่งตั้งเป็นสมาชิกวุฒิสภา ในปี พ.ศ. 2490 และเป็นรัฐมนตรีช่วยว่าการกระทรวงมหาดไทย ในรัฐบาลจอมพลแปลก พิบูลสงคราม เมื่อปี พ.ศ. 2491 โดยมีจอมพลแปลก เป็นรัฐมนตรีว่าการกระทรวงฯ
การกีฬา.
ในปี พ.ศ. 2493 พระยาจินดารักษ์ได้รับเชิญให้ดำรงตำแหน่งนายกสมาคมแบดมินตันแห่งประเทศไทยเป็นคนแรก
ในปี พ.ศ. 2495 ขณะที่พระยาจินดารักษ์ ดำรงตำแหน่งประธานคณะกรรมการโอลิมปิกแห่งประเทศไทย เป็นครั้งแรกของประเทศไทยในการส่งนักกีฬาเข้าร่วมการแข่งขันในโอลิมปิกฤดูร้อน 1952 ครั้งที่ 15 ณ เมืองเฮลซิงกิ ประเทศฟินแลนด์ ซึ่งมีนักกีฬาเข้าร่วมการแข่งขันจำนวน 11 คน ในประเภทกรีฑา (ชาย) แต่ไม่ได้รับเหรียญแต่อย่างใด
เครื่องราชอิสริยาภรณ์.
พระยาจินดารักษ์ (จำลอง สวัสดิ์-ชูโต) ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
สำนักงานตรวจคนเข้าเมือง

สำนักงานตรวจคนเข้าเมือง  เป็นหน่วยงานในสังกัดของสำนักงานตำรวจแห่งชาติ มีหน้าที่ตรวจบุคคลและพาหนะที่เดินทางเข้าออกมายังภายในประเทศ พร้อมทั้งตรวจสอบคนต่างด้าวที่อาจเข้าเมืองมาอย่างผิดกฎหมาย โดยสำนักงานตรวจคนเข้าเมือง ก่อตั้งขึ้นเมื่อวันที่ 17 กรกฎาคม พ.ศ. 2470 ในรัชสมัยของพระบาทสมเด็จพระปรมินทรมหาประชาธิปก พระปกเกล้าเจ้าอยู่หัว ซึ่งได้มีการตราพระราชบัญญัติคนเข้าเมือง พ.ศ. 2470 ขึ้นพร้อมกับหน่วยงาน หนึ่งในนั้นคือ กรมตรวจคนเข้าเมือง วันที่ 5 กุมภาพันธ์ พ.ศ. 2568 ผู้บัญชาการสำนักงานตรวจคนเข้าเมือง ได้แก่ พลตำรวจโท ภาณุมาศ บุญญลักษม์ รองผู้บัญชาการสำนักงานตรวจคนเข้าเมือง ได้แก่ พลตำรวจตรี ปรัชญา ประสานสุข พลตำรวจตรี ณัฐกร ประภายนต์ พลตำรวจตรี ธนิต ไทยวัชรามาศ และ พลตำรวจตรี พันธนะ นุชนารถ
ประวัติ.
สำนักงานตรวจคนเข้าเมือง ก่อตั้งขึ้นเมื่อวันที่ 17 กรกฎาคม พ.ศ. 2470 ตามการการตราพระราชบัญญัติคนเข้าเมือง พ.ศ. 2470 เนื่องจากเกิดปัญหาการลักลอบของต่างด้าวอย่างผิดกฎหมาย โดยมีชื่อกรมว่า กรมตรวจคนเข้าเมือง ขึ้นตรงต่อกระทรวงมหาดไทย มีกองบัญชาการหลักอยู่ที่กรุงเทพมหานคร มีด่านตรวจคนเข้าเมืองมณฑล ด่านตรวจคนเข้าเมืองจังหวัด และด่านตรวจคนเข้าเมืองอำเภอบางแห่งในในภาคตะวันออกและภาคใต้เท่านั้น
เนื่องจากการปฏิวัติสยาม พ.ศ. 2475 ทำให้กรมตรวจคนเข้าเมืองลดสถานะเป็นกองตำรวจ และย้ายไปสังกัดกรมตำรวจในเดือนพฤศจิกายน พ.ศ. 2475 ต่อมา ในปี พ.ศ. 2478 มีการเพิ่มด่านตรวจคนเข้าเมืองขึ้นทางภาคเหนือ ภาคตะวันออกเฉียงเหนือ และภาคใต้ หลังจากสงครามโลกครั้งที่สอง กรมตำรวจได้ขอใช้สถานเอกอัครราชทูตสหพันธ์สาธารณรัฐเยอรมันประจำประเทศไทย ซึ่งอยู่ในความครอบครองของรัฐบาลเป็นที่ทำการกองตรวจคนเข้าเมือง และได้ปรับสถานภาพเจ้าหน้าที่เป็นข้าราชการตำรวจแต่งเครื่องแบบพิเศษ 
ในปี พ.ศ. 2536 ได้ปรับปรุงโครงสร้างเป็นหน่วยงานระดับกองบัญชาการ โดยเรียกว่า สำนักงานตรวจคนเข้าเมือง ประกอบด้วย 4 กองบังคับการ และ 2 ศูนย์ ต่อมา ในปี พ.ศ. 2552 ได้ปรับปรุงโครงสร้าง เป็น 8 กองบังคับการ และ 1 หน่วยงาน
มิลาน พาฟคอฟ

มิลาน พาฟคอฟ (เกิดวันที่ 9 กุมภาพันธ์ ค.ศ. 1994) เป็นนักฟุตบอลชาวเซอร์เบีย ปัจจุบันเล่นในตำแหน่งกองหน้าให้กับ เรดสตาร์ เบลเกรด ในเซอร์เบียนซูเปอร์ลีกา
ทีมชาติ.
พาฟคอฟมีชื่อติดทีมชาติเซอร์เบียในเดือนมีนาคม ค.ศ. 2019 โดยแทนที่ อาเล็กซันเดอร์ พริยอวิช ซึ่งถอดตัวเนื่องจากอาการบาดเจ็บ เขาได้ลงเล่นทีมชาตินัดแรกเมื่อวันที่ 20 มีนาคม ค.ศ. 2019 ในฐานะตัวสำรอง ลงมาแทน ลูคา ยอวิช ในนัดที่พบกับเยอรมนี เขาได้รับใบแดงในนาทีที่ 90 จากการไปทำฟาล์วหนักใส่ เลรอย ซาเน
เกียรติประวัติ.
ČSK Čelarevo
เรดสตาร์ เบลเกรด
เดช เดชประดิยุทธ

พลเอก เดช เดชประดิยุทธ หรือ หลวงเดชประดิยุทธ์ (นามเดิม เดช แสงเงิน; 15 กุมภาพันธ์ พ.ศ. 2445 – 21 กุมภาพันธ์ พ.ศ. 2501) เป็นอดีตรัฐมนตรีไม่ประจำกระทรวง อดีตรัฐมนตรีช่วยว่าการกระทรวงมหาดไทย อดีตรัฐมนตรีช่วยว่าการกระทรวงสหกรณ์ ในรัฐบาลจอมพลแปลก พิบูลสงคราม (ครม.24, 25) และอดีตผู้บัญชาการโรงเรียนนายร้อยทหารบก
ประวัติ.
พล.อ.เดช มีชื่อเดิมว่า เดช แสงเงิน เกิดที่ตำบลสะพานยาว อำเภอบางกอกใหญ่ จังหวัดธนบุรี เมื่อวันที่ 15 กุมภาพันธ์ พ.ศ. 2445 เป็นบุตรของร้อยเอก หลวงธนมัยพิบูลย์ (สว่าง แสงเงิน) กับนางไผ่ แสงเงิน ได้รับการศึกษาจากโรงเรียนวัดชิโนรสาราม จากนั้นจึงไปเรียนต่อที่โรงเรียนนายร้อยทหารบก ในปี พ.ศ. 2455 จนถึงปี พ.ศ. 2464 โดยเข้าเรียนตั้งแต่อายุ 10 ขวบ ครั้นจบจากโรงเรียนนายร้อยทหารบก
พล.อ.เดช สมรสกับ คุณหญิงแฉล้ม เดชประดิยุทธ
พล.อ.เดช ได้รับพระราชทานเลื่อนยศเป็น พลเรือเอก พลอากาศเอก เมื่อวันที่ 14 มีนาคม พ.ศ. 2499
งานราชการ.
พล.อ.เดช ได้เข้ารับราชการทหารเป็นนายร้อยตรี เมื่อวันที่ 30 ธันวาคม พ.ศ. 2465เป็นทหารอยู่ถึงปี พ.ศ. 2474 ท่านก็ได้รับพระราชทานบรรดาศักดิ์เป็นหลวงเดชประดิยุทธ์ และได้ใช้บรรดาศักดิ์นี้สืบมาจนถึง ปี พ.ศ. 2485 หลังการเปลี่ยนแปลงการปกครองจึงขอคืนบรรดาศักดิ์ 
หลวงเดชประดิยุทธ์ ได้ยศเป็นนายพันตรี ในปี พ.ศ. 2475 ชีวิตทหารได้ผ่านเหตุการณ์กบฏที่ทหารได้เข้าไปมีส่วนร่วมมาก คือ กบฏบวรเดชในเดือนตุลาคม พ.ศ. 2476 และกรณีกบฏ พ.ศ. 2481 ที่อ้างว่าเป็นกบฏพระยาทรงสุรเดช
ในสมัยหลวงพิบูลสงครามเป็นนายกรัฐมนตรี ช่วงเวลาแรกในปี พ.ศ. 2484 หลวงเดชฯ ได้รับยศเป็นนายพันเอก และอีก 3 ปีต่อมา สมัยที่นายควง อภัยวงศ์ เป็นนายกรัฐมนตรี หลวงเดชฯ ได้ขึ้นเป็นนายพลตรี ในปี พ.ศ. 2487 ตอนที่เกิดการรัฐประหาร 8 พฤศจิกายน พ.ศ. 2490 หลวงเดชฯ มีตำแหน่งเป็นจเรทหารบก และรักษาการณ์ผู้บัญชาการโรงเรียนนายร้อยทหารบก แต่ไม่ได้มีชื่ออยู่ในคณะรัฐประหาร หลังการรัฐประหารแล้วก็ยังเจริญในหน้าที่ทหารจนได้เป็นนายพลโทในปี พ.ศ. 2492 และที่สำคัญปรากฏว่าในเดือนเมษายน ปี 2494 ก็ได้ขึ้นเป็นรองผู้บัญชาการทหารบก จึงนับว่าเป็นนายทหารที่ได้รับการยอมรับมากคนหนึ่ง 
การที่ดำรงตำแหน่งรองผู้บัญชาการทหารบก ที่มีพลเอก ผิน ชุณหะวัณ เป็นผู้บัญชาการทหารบก ดังนั้น ในวันที่ 29 พฤศจิกายน ปี 2494 ท่านจึงเป็นหนึ่งในสามนายทหารบกที่มีรายชื่ออยู่ใน “คณะบริหารประเทศชั่วคราว” ที่ร่วมกันประกาศยึดอำนาจประเทศ นายทหารบก 3 คน ได้แก่ พลเอก ผิน ชุณหะวัณ พลโท เดช เดชประดิยุทธ์ และพลโท สฤษดิ์ ธนะรัชต์ และเป็นสมาชิกสภาผู้แทนราษฎรประเภทที่ 2 ในวันเดียวกัน
ในปี พ.ศ. 2495 ได้เป็นเสนาธิการกลาโหม
การยึดอำนาจครั้งนั้นทำให้มีการล้มรัฐบาลจอมพล ป. ไปด้วย แต่ก็เพียงระยะเวลาสั้นมากไม่ถึงวัน เพราะได้มีการตั้งจอมพล ป. กลับเข้ามาเป็นนายกรัฐมนตรีอีกในวันเดียวกัน
พล.อ.เดช ได้รับแต่งตั้งเป็นสภาผู้แทนราษฎรประเภทที่ 2 ในปี พ.ศ. 2494 และได้รับแต่งตั้งเป็นรัฐมนตรีที่ไม่ประจำกระทรวง ในรัฐบาลจอมพลแปลก พิบูลสงคราม ในปีเดียวกัน หลังจากนั้นเพียง 3 วันก็ได้รับแต่งตั้งให้เป็นรัฐมนตรีช่วยว่าการกระทรวงมหาดไทย (ครม.24) และดำรงตำแหน่งต่อเนื่องมาในคณะรัฐมนตรีชุดต่อมา คือ คณะรัฐมนตรีไทย คณะที่ 25 ในปี พ.ศ. 2495 ต่อมาอีก 2 ปีหลังจากนั้นก็ได้รับแต่งตั้งให้เป็นรัฐมนตรีช่วยว่าการกระทรวงสหกรณ์อีกตำแหน่งหนึ่ง จนถึงปี พ.ศ. 2498 ก็พ้นจากตำแหน่งคงเหลือเพียงตำแหน่งรัฐมนตรีช่วยว่าการกระทรวงมหาดไทยเพียงตำแหน่งเดียว
เครื่องราชอิสริยาภรณ์.
พลเอก เดช เดชประดิยุทธ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เขตฮอร์เกิน

ฮอร์เกิน  เป็นหนึ่งในสิบสองเขตของรัฐซือริช สวิตเซอร์แลนด์ มีเมืองหลักคือฮอร์เกิน
เทศบาล.
เขตฮอร์เกินประกอบด้วย 9 เทศบาล:
 <templatestyles src="การอ้างอิง/styles.css"/>^a ทั้ง Sihlbrugg Dorf และ Samstagern เป็นหมู่บ้านที่สำคัญที่ไม่ได้เป็นเทศบาลอิสระ
มานูแวล ฟือร์นังดึช (นักฟุตบอลเกิด พ.ศ. 2529)

มานูแวล เอ็งรีกึ ตาวารึช ฟือร์นังดึช (เกิดวันที่ 5 กุมภาพันธ์ ค.ศ. 1986) เป็นนักฟุตบอลชาวโปรตุเกส ปัจจุบันเล่นในตำแหน่งกองกลางให้กับสโมสรรัสเซีย ครัสโนดาร์
ฟือร์นังดึชเริ่มต้นอาชีพกับไบฟีกาในวัย 18 ปี ก่อนที่จะไปเล่นให้กับหลายสโมสร รวมถึงเอฟเวอร์ตัน และบาเลนเซีย ต่อมาในเดือนมกราคม ค.ศ. 2011 เขาเซ็นสัญญากับเบชิกทัช ด้วยสัญญา 3 ปีครึ่ง ก่อนที่จะย้ายมาเล่นให้กับโลโคโมติฟมอสโกและครัสโนดาร์
ฟือร์นังดึชเป็นตัวแทนของทีมชาติโปรตุเกสรุ่นอายุไม่เกิน 21 ปี ในการแข่งขันฟุตบอลชิงแชมป์แห่งชาติยุโรปสองครั้ง เขาได้ลงเล่นให้กับทีมชาติชุดใหญ่ครั้งแรกใน ค.ศ. 2005 และเป็นส่วนหนึ่งของทีมชาติในการแข่งขันฟุตบอลโลก 2018
 "ณ วันที่ 30 มิถุนายน 2018"
 "ณ วันที่ 10 พฤศจิกายน 2017"
เกียรติประวัติ.
ไบฟีกา
บาเลนเซีย
เบชิกทัช
โลโคโมติฟมอสโก
ทึนแบร์

ทึนแบร์  เป็นนครและเทศบาลในเทศมณฑลเว็สต์ฟ็อลและเทเลอมาร์ก ประเทศนอร์เวย์ ตั้งอยู่ทางทิศตะวันตกเฉียงใต้ของกรุงออสโลราว 102 กิโลเมตร บนชายฝั่งทิศตะวันตกของออสโลฟยอร์ดใกล้กับช่องแคบสแกเกอร์แรก เทศบาลมีประชากร 41,239 คน มีพื้นที่ 107 ตารางกิโลเมตร
ทึนแบร์ถือเป็นเมืองที่เก่าแก่ที่สุดของนอร์เวย์ ก่อตั้งโดยชาวไวกิงในศตวรรษที่ 9 ทึนแบร์ก่อตั้งเป็นเทศบาลเมื่อวันที่ 1 มกราคม ค.ศ. 1838
แมรี่ ราชินีแห่งสกอตส์

แมรี่ ราชินีแห่งสกอตส์  เป็นภาพยนตร์ในปี ค.ศ. 2018 แนวชีวิตอิงประศาสตร์ กำกับโดยโจซี รูร์ก เขียนบทโดยโบ วิลลิมอน โดยอิงจากหนังสือชีวประวัติที่เขียนโดยจอห์น กาย เรื่อง "Queen of Scots: The True Life of Mary Stuart" ภาพยนตร์นำแสดงโดย เซอร์ชา โรนัน รับบทสมเด็จพระราชินีนาถแมรีที่ 1 แห่งสกอตแลนด์ และมาร์โก ร็อบบีรับบทสมเด็จพระราชินีนาถเอลิซาเบธที่ 1 แห่งอังกฤษ เล่าเรื่องราวความขัดแย้งระหว่างสองประเทศ และมีนักแสดงสมทบได้แก่ แจ็ก โลว์เดน, โจ อัลวิน, เดวิด เทนแนนต์ และกาย เพียร์ซ
"แมรี่ ราชินีแห่งสกอตส์" ออกฉายรอบปฐมทัศน์ในคืนวันปิดงานเอเอฟไอเฟสต์ วันที่ 15 พฤศจิกายน ค.ศ. 2018 และฉายในสหรัฐเมื่อวันที่ 7 ธันวาคม ค.ศ. 2018 และฉายในสหราชอาณาจักรวันที่ 18 มกราคม ค.ศ. 2019 ภาพยนตร์ได้รับเสียงตอบรับทั้งบวกและลบ โดยชื่นชมมการแสดง (โดยเฉพาะโรนันและร็อบบี) และชุดแต่งกาย แต่ติเรื่องบทภาพยนตร์และความไม่ถูกต้องด้านประวัติศาสตร์
ฟาเบิล II

ฟาเบิล II  เป็นวิดีโอเกมแนวแอ็กชันเล่นตามบทบาทในชุดวิดีโอเกม "ฟาเบิล" พัฒนาโดยไลอ้อนเฮตสตูดิโอส์ และจัดจำหน่ายโดยไมโครซอฟท์เกมสตูดิโอส์ ตัวเกมเป็นภาคต่อของเกม "ฟาเบิล" และ "ฟาเบิล: เดอะลอสต์แชปเตอร์" ตัวเกมประกาศเปิดตัวครั้งแรกในปี 2006 และวางจำหน่ายในเดือนตุลาคม 2008 แพ็คเกจรวมตัวเกมหลักและชุดเนื้อหาที่ดาวน์โหลดได้สองชุดมีชื่อว่า "Game of the Year Edition" ได้วางจำหน่ายในวันที่ 24 ตุลาคม 2009
แอซีเบเต

ซิสเตมาบราซีเลย์รูจีเตเลวีเซา  หรือ แอซีเบเต (SBT) เป็นสถานีโทรทัศน์แห่งบราซิล ก่อตั้งและเริ่มออกอากาศวันที่ 19 สิงหาคม พ.ศ. 2524 โดยซิลวียู ซังตุส
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อึกก์ดราซิลล์

ตามเทวตำนานนอร์ส อึกก์ดราซิลล์  หรือ ต้นพิภพ (World Tree) เป็นแกนกลางของจักรวาลนอร์สและเชื่อมต่อโลกทั้งเก้า อึกก์ดราซิลล์ได้รับการกล่าวถึงในประมวลบทกวีชุด "Poetic Edda" ซึ่งเรียบเรียงขึ้นในคริสต์ศตวรรษที่ 13 จากบรรดาเอกสารก่อนหน้าระบุว่า อึกก์ดราซิลล์เป็นต้นไม้สีเทาซีดขนาดมหึมาซึ่งเขียวชอุ่มอยู่ตลอด ตั้งอยู่ที่แกนกลางของจักรวาลและมีความศักดิ์สิทธิ์มาก กิ่งก้านของอึกก์ดราซิลล์แผ่ขยายจนไปถึงสวรรค์ อึกก์ดราซิลล์ถูกค้ำจุนไว้โดยรากแก้วสามแขนงซึ่งแผ่ไปยังสามสถานที่ได้แก่ บ่อน้ำอูร์ดาร์บรุนเนอร์ (Urðarbrunnr), ตาน้ำคเวร์เก็ลมีร์ (Hvergelmir) และบ่อน้ำมีมิสบรุนเนอร์ (Mímisbrunnr) ใต้รากอึกก์ดราซิลล์เป็นที่อยู่ของมังกรนีดฮ็อกเกอร์ ด้านบนกิ่งก้านมีอินทรีนิรนามเกาะอยู่
ข้างใต้อูร์ดาร์บรุนเนอร์เป็นที่จัดประชุมสภาเทพ ทุกวันเหล่าทวยเทพเดินทางจากอาสการ์เดอร์มายังที่นี่ผ่านสะพานบิฟร็อสต์ ตาน้ำร้อนคเวร์เก็ลมีร์ในดินแดนนิเวิลเฮย์เมอร์เป็นที่อยู่ของมังกรนีดฮ็อกเกอร์และนาคา น้ำจากคเวร์เก็ลมีร์จะไหลเป็นแม่น้ำไปจนถึงประตูนรก บ่อน้ำมิสบรูนร์ตั้งใต้รากซึ่งเชื่อมไปยอตุนเฮย์เมอร์ น้ำบ่อนี้อุดมด้วยปัญญาและความรอบรู้ถึงขนาดที่โอดินน์ยอมสละเนตรข้างหนึ่งแลกกับการได้ดื่มน้ำ
อึกก์ดราซิลล์เป็นภาษานอร์สโบราณที่ถูกตีความว่าหมายถึง "อาชาแห่งโอดินน์" มาจากการตีความคำว่า ที่แปลว่าม้า กับคำว่า ซึ่งเป็นหนึ่งในหลายนามแฝงของเทพโอดินน์ ในบทกวี " Hávamál" ระบุว่าโอดินน์ต้องการทราบความลับสูงสุดของจักรวาล (การกำเนิดจักรวาล, ชีวิตหลังความตาย และอนาคตของจักรวาล) จึงทรงทรมานองค์เองโดยผูกเท้าข้างหนึ่งกับต้นอึกก์ดราซิลล์ แทงหอกที่สีข้าง ทุกข์ทรมานอยู่ถึงเก้าวันจนสิ้นพระชนม์ แล้วก็ทรงฟื้นคืนขึ้นมาใหม่โดยไม่เจ็บปวดและเต็มเปี่ยมไปด้วยปรีชาญาณ ต้นอึกก์ดราซิลล์จึงได้ถูกเรียกอีกชื่อหนึ่งว่า คานประหารโอดินน์
บุณย์ เจริญไชย

บุณย์ เจริญไชย เป็นอดีตรัฐมนตรีว่าการกระทรวงอุตสาหกรรม ในรัฐบาลจอมพลสฤษดิ์ ธนะรัชต์ และรัฐบาลจอมพลถนอม กิตติขจร เป็นนักการทูตประจำประเทศฝรั่งเศส มีบุตรชาย นายจักร เจริญไชย
ประวัติ.
บุณย์ เจริญไชย เป็นบุตรของขุนอนุการสกลรัฐ (กาทอน เจริญไชย) กับนางกาไวย อนุการสกลรัฐ เป็นชาวอำเภอเลิงนกทา จังหวัดยโสธร เป็นนักเรียนโรงเรียนเทพศิรินทร์ที่สอบได้ที่ 1 ของทุนไปเรียนต่างประเทศถึง 3 ทุน แต่เขาเลือกไปเรียนกฎหมายที่ฝรั่งเศส หลังจบการศึกษานายบุณย์ เข้ารับราชการในกระทรวงการต่างประเทศ เป็นเอกอัคราชทูตหลายประเทศ อาทิ กรุงปารีส ฝรั่งเศส อินเดีย
บุณย์ ได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลจอมพลสฤษดิ์ ธนะรัชต์ เมื่อ พ.ศ. 2502 และดำรงตำแหน่งต่อเนื่องมาในรัฐบาลจอมพลถนอม กิตติขจร ใน พ.ศ. 2506 ภายหลังการถึงแก่อสัญกรรมของจอมพลสฤษดิ์ จนกระทั่งเขาลาออกจากตำแหน่ง ใน พ.ศ. 2507
บุณย์ ได้รับแต่งตั้งเป็นสมาชิกสภานิติบัญญัติแห่งชาติใน พ.ศ. 2516 หลังเหตุการณ์ 14 ตุลาคม พ.ศ. 2516 ซึ่งเป็นการยึดอำนาจและขับไล่รัฐบาลชุดที่มีจอมพล ถนอม กิตติขจร เป็นนายกรัฐมนตรี
อู๋ย่ง

อู๋ย่ง (จีนตัวเต็ม : 呉用 / อังกฤษ : Wu Yong) สำเนียงแต้จิ๋วคือ โงวหยง เป็นตัวละครสมมุติจากซ้องกั๋ง เป็นผู้กล้าอันดับที่ 3 ของเขาเหลียงซาน เนื่องจากมีสติปัญญาอันหลักแหลมและมีไหวพริบดี ทำให้เขาไปถูกเปรียบเทียบว่าฉลาดเทียบเท่าตันแผงกับขงเบ้ง และได้รับฉายาว่า ดาวปัญญา (จีน : 智多星 / อังกฤษ : Resourceful Star) ต่อมาได้เข้าร่วมกับเฉาไก้ ร่วมกันปล้นของขวัญของราชครูไช่จิง และได้ขึ้นเขาเหลียงซาน หลังจากเฉาไก้ตาย อู๋ย่งก็ได้เป็นกุนซือให้กับซ่งเจียงและคอยช่วยวางแผนให้ซ่งเจียงได้ชัยชนะในหลาย ๆ สมรภูมิ ครั้นเสร็จศึกการปราบฟางล่า อู๋ย่งก็ได้รับการแต่งตั้งจากฮ่องเต้ ให้เป็นขุนนางใหญ่ที่เมืองหลวง ต่อมาอู๋ย่งได้ฝันถึงซ่งเจียงและก็ได้รู้ว่าซ่งเจียงถูกวางยา ก็เลยชวนฮัวหยงไปที่เมืองชูโจว (楚州 ท.ฌ้อจิว ; ปัจจุบันคือหวยอัน มณฑลเจียงซู) แล้วไปผูกคอตายข้างสุสานของซ่งเจียงและหลี่ขุย
วัลฮ็อลล์

วัลฮ็อลล์  หรือ วัลฮัลลา  เป็นห้องโถงตระการใหญ่มหึมาในอาสการ์เดอร์ซึ่งปกครองโดยจอมเทพโอดินน์ โอดินน์จะเลือกผู้ตายในสนามรบครึ่งหนึ่งเพื่อเดินทางไปยังวัลฮ็อลล์หลังความตาย ผู้ตายเหล่านี้จะถูกนำทางโดยเหล่าวัลกือริยา ส่วนผู้ตายอีกครึ่งหนึ่งจะได้เดินทางไปยังลานโฟลกวังเกอร์ของเทพีเฟร็วยา
ในโถงวัลฮ็อลล์ นักรบผู้สิ้นชีพจะได้พบกับเหล่านักรบมากมายที่ตายก่อนหน้าซึ่งเรียกว่าเอย์นเฮริยาร์ ตลอดจนเหล่ากษัตริย์และวีรชนในตำนานเยอรมันมากมาย พวกเขามารวมตัวกันเพื่อรอช่วยเหลือโอดินน์ในเหตุการณ์รักนาร็อก กลางโถงวัลฮ็อลล์มีต้นไม้ทองที่ชื่อกลาซีร์ (Glasir) เพดานโถงทั้งหมดถูกบุด้วยแผ่นทองคำ ที่จุดสูงสุดของวัลฮ็อลล์มีกวางเอย์กซือร์นีร์ (Eikþyrnir) และแกะเฮย์ดรูน (Heiðrún) ยืนกินใบไม้จากต้นแลราเดอร์ (Læraðr)
เอย์นเฮริยาร์

ในตำนานนอร์ส เอย์นเฮริยาร์  มีความหมายว่า "กองทัพหนึ่งบุรุษ" คือเหล่านักรบที่สิ้นชีพในสงครามและถูกนำพามาที่วัลฮ็อลล์โดยเหล่าวัลกือริยา ในโถงวัลฮ็อลล์ เหล่าเอย์นเฮริยาร์จะรับประทานเนื้อของสัตว์อสูรแซรีมนีร์ (Sæhrímnir) ซึ่งจะฟื้นคืนชีพในทุก ๆ คืน เนื้อนี้ปรุงโดยเอย์นเฮริยาร์ที่เป็นพ่อครัวนามว่าอันดรีมนีร์ (Andhrímnir) ขณะที่เหล่าวัลกือริยาเป็นผู้เตรียมเหล้าน้ำผึ้ง (ที่ได้มาจากเต้าของแพะเฮย์ดรูน) เหล่าเอย์นเฮริยาร์ถูกเลือกโดยโอดินน์ให้มารวมตัวกันที่วัลฮ็อลล์เพื่อรอสู้ในศึกรักนาร็อกซึ่งจะเกิดขึ้นที่สนามวีกรีเดอร์ (Vígríðr) 
บทกลอน "Poetic Edda" ซึ่งเรียบเรียงในคริสต์ศตวรรษที่ 13 ระบุว่า โอดินน์ได้ประลองเชาวน์กับยักษ์ฉลาดนามวัฟซรูดนีร์ (Vafþrúðnir) โอดินน์ถามว่า "คนพวกไหนที่สู้กันในวิหารทุกวัน" ยักษ์ฉลาดตอบว่า "ปวงเอย์นเฮริยาร์ที่สู้ในวิหารโอดินน์ ทุกวันฆ่าฟันแล้วจบประจัญ แล้วจึงนั่งสงบพร้อมหน้า"
สัพแหยก

สัพแหยก [สับ-พะ-แหฺยก] หรือ สัพแหยะ เป็นอาหารไทยชนิดหนึ่งซึ่งได้รับอิทธิพลจากโปรตุเกส พบได้ที่ชุมชนกุฎีจีน กรุงเทพมหานคร เป็นอาหารคาว ทำจากเนื้อสัตว์สับละเอียด ผัดกับเครื่องเทศ ปรุงรสด้วยน้ำส้มสายชู น้ำตาล และน้ำปลา รสชาติคล้ายไส้กะหรี่ปั๊บ สามารถรับประทานเป็นอาหารหลักคู่กับข้าวสวย หรือรับประทานเป็นของว่างคู่กับขนมปังก็ได้
ประวัติ.
ชุมชนกุฎีจีนเป็นชุมชนของชาวไทยเชื้อสายโปรตุเกสที่อพยพจากกรุงศรีอยุธยาหลังการเสียกรุงศรีอยุธยาครั้งที่สอง สมเด็จพระเจ้ากรุงธนบุรีได้พระราชทานที่ดินแก่ลูกหลานชาวโปรตุเกสกลุ่มดังกล่าว มีศูนย์กลางที่โบสถ์ซางตาครู้ส ซึ่งได้ตกทอดสำรับอาหารไทย-โปรตุเกสมาจนถึงปัจจุบัน หนึ่งในนั้นคือสัพแหยก นาวินี พงศ์ไทย (สกุลเดิม ทรรทรานนท์) ซึ่งเป็นชาวชุมชนกุฎีจีน สันนิษฐานว่าอาจเป็นอาหารที่ได้รับอิทธิพลจากเมืองกัว ประเทศอินเดีย ซึ่งอดีตเคยเป็นเมืองท่าของจักรวรรดิโปรตุเกสมาก่อน
ชื่อ "สัพแหยก" บ้างว่ามาจากคำว่า ในภาษาอังกฤษแปลว่า "คนในบังคับ" บ้างว่าเป็นคำโปรตุเกสว่า "สับเช่" ที่แปลว่าการสับ
สัพแหยกทำจากเนื้อวัวสับละเอียด (ปัจจุบันอาจใช้เป็นเนื้อหมูหรือเนื้อไก่แทน) ผัดกับพริกแกงที่ทำจากพริกชี้ฟ้าแดง เกลือสมุทร กระเทียมจีน หอมแดง ยี่หร่า ลูกผักชี และผงขมิ้น ผัดด้วยไฟกลาง ปรุงรสด้วยน้ำส้มสายชู น้ำปลา และน้ำตาลทราย ให้ได้รสเปรี้ยวนำ เค็มและหวานตาม หลังจากนั้นจึงใส่มันฝรั่งต้มสุกหั่นเต๋าผัดเข้าด้วยกัน ผัดจนงวดไม่แฉะมากเป็นอันเสร็จ
โกชิ โอกูโบะ

โกชิ โอกูโบะ (14 มิถุนายน ค.ศ. 1986 –) เป็นนักฟุตบอลชาวญี่ปุ่น ผู้ทำหน้าที่ในตำแหน่งกองหน้า 
โอกูโบะเคยเล่นให้หลายสโมสรในเมืองไทย เช่น ระยอง, ราชนาวี รวมถึงบางกอกกล๊าส และมีประสบการณ์ในการแข่งระดับอาชีพร่วมกับสโมสรฟุตบอลในประเทศญี่ปุ่นบ้านเกิดหลายทีม ทั้งเวกัลตะ เซ็นได, โซนี่ เซ็นได, มอนเตดีโอ ยามางาตะ และเกียวโต ซังงะ
มิกิเฮาส์

มิกิเฮาส์  เป็นบริษัทผลิตและจัดจำหน่ายเสื้อผ้าเครื่องแต่งกายและเครื่องประดับสำหรับเด็กจากประเทศญี่ปุ่น ก่อตั้งโดยคิมูระ โคอิจิ เมื่อ ค.ศ. 1974 ในฐานะผู้ผลิตและผู้ค้าส่งเสื้อผ้าเด็กและทารกในโอซากะ ซึ่งในขณะนั้นใช้ชื่อว่า Miki Sangyo ก่อนที่ในปี ค.ศ. 1978 จะปรับเปลี่ยนโครงสร้างบริษัทและเปลี่ยนชื่อเป็น Miki House ดังปัจจุบัน
อเมริกันซามัวในโอลิมปิกฤดูร้อน 2016

ดินแดนอเมริกันซามัว เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติอเมริกันซามัวได้ส่งทีมนักกีฬาที่ผ่านการคัดเลือกทั้งหมด 4 คน เข้าร่วมแข่งขันใน 3 ชนิดกีฬา และไม่ได้รับเหรียญรางวัลจากการแข่งขันครั้งนี้
กรีฑา.
นักกีฬากรีฑาจากประเทศดินแดนอเมริกันซามัวที่ได้รับโควตามีดังนี้
ยูโด.
นักกีฬาว่ายน้ำจากประเทศดินแดนอเมริกันซามัวที่ได้รับโควตามีดังนี้
ยกน้ำหนัก.
นักกีฬายกน้ำหนักจากประเทศดินแดนอเมริกันซามัวที่ได้รับโควตามีดังนี้
ประเทศอันดอร์ราในโอลิมปิกฤดูร้อน 2016

ประเทศอันดอร์รา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติอันดอร์ราได้ส่งทีมนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 4 ชนิดกีฬา และไม่ได้รับเหรียญรางวัลจากการแข่งขันครั้งนี้
กรีฑา.
นักกีฬากรีฑาจากประเทศอันดอร์ราที่ได้รับโควตามีดังนี้
ยูโด.
นักกีฬาว่ายน้ำจากประเทศอันดอร์ราที่ได้รับโควตามีดังนี้
ยิงปืน.
นักกีฬาว่ายน้ำจากประเทศอันดอร์ราที่ได้รับโควตามีดังนี้
ว่ายน้ำ.
นักกีฬาว่ายน้ำจากประเทศอันดอร์ราที่ได้รับโควตามีดังนี้
ประเทศไทยในโอลิมปิกเยาวชนฤดูร้อน 2010

ประเทศไทย ได้เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ณ ประเทศสิงคโปร์ ระหว่างวันที่ 14-26 สิงหาคม พ.ศ. 2533 คณะกรรมการโอลิมปิกแห่งประเทศไทยได้ส่งนักกีฬาเข้าร่วมการแข่งขัน 15 ชนิดกีฬา รวมทั้งหมด 34 คน ประกอบด้วยชาย 15 คน และหญิง 19 คน และคว้าเหรียญรางวัลได้ 7 เหรียญ โดยเป็นเหรียญทอง 4 เหรียญ และเหรียญเงิน 3 เหรียญ
แฟรงก์ ดาราบอนต์

แฟรงก์ ดาราบอนต์  เกิดวันที่ 28 มกราคม ค.ศ. 1959 เป็นผู้กำกับภาพยนตร์ นักเขียนบทและผู้อำนวยการสร้างชาวอเมริกันเชื้อสายฮังการี ที่ได้รับการเสนอชื่อเข้าชิงสามรางวัลออสการ์และรางวัลลูกโลกทองคำ ในอาชีพแรกของเขา เขาเป็นนักเขียนบทภาพยนตร์สยองขวัญเรื่อง "นิ้วเขมือบ 3", "เหนอะเคี้ยวโลก" และ "ไอ้แมลงวันสยองพันธุ์ผสม 2" ในฐานะผู้กำกับเขาเป็นที่รู้จักในเรื่องการดัดแปลงภาพยนตร์ของ สตีเวน คิง โนเวลลาและนวนิยายต่างๆ เช่น "ชอว์แชงค์ มิตรภาพ ความหวัง ความรุนแรง", "เดอะ กรีน ไมล์: ปาฏิหาริย์แดนประหาร" และ "เดอะ มิสท์: มฤตยูหมอกกินมนุษย์"
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ แฟรงก์ ดาราบอนต์
สีแดง สีส้ม สีเขียว
ประเทศไทยในโอลิมปิกเยาวชนฤดูร้อน 2014

ประเทศไทย ได้เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ณ เมืองหนานจิงประเทศจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งประเทศไทยได้ส่งทีมนักกีฬาเข้าแข่งขันทั้งหมด 37 คน แบ่งเป็นเป็นชาย 15 คนและหญิง 19 คน เข้าร่วมการแข่งขันใน 13 ชนิดกีฬา โดยได้รับเหรียงรางัลได้แก่ 3 เหรียญทอง 2 เหรียญเงิน และ 3 เหรียญทองแดง รวมทั้งหมด 8 เหรียญ
ยกน้ำหนัก.
ไทยได้รับโควต้านักกีฬาชาย 1 คน หญิง 2 คน จากการจัดอันดับหลังการแข่งขันยกน้ำหนักเยาวชนชิงแชมป์โลก 2013
แบลซ มาตุยดี

แบลซ มาตุยดี (เกิดวันที่ 9 เมษายน ค.ศ. 1987) เป็นนักฟุตบอลชาวฝรั่งเศสเชื้อสายแองโกลา-คองโก ปัจจุบันเล่นในตำแหน่งกองกลางให้กับสโมสรฟุตบอลอินเตอร์ไมแอมีในเมเจอร์ลีกซอกเกอร์และทีมชาติฝรั่งเศส
มาตุยดีเริ่มต้นเล่นฟุตบอลสมัครเล่นให้กับสโมสรในแคว้นอีล-เดอ-ฟร็องส์ ได้แก่ อูว์แอ็ส ฟงต์แน-ซู-บัว และเซโอ แว็งแซนัว ต่อมาใน ค.ศ. 1999 เขาได้เข้าร่วมทีมเยาวชนของสโมสรแกลร์ฟงแตน ก่อนที่จะย้ายไปเล่นให้กับสโมสรกึ่งอาชีพอย่างเครเตยซึ่งเขาได้เล่นให้ทีมเยาวชนของสโมสรนั้นอยู่สามปี ต่อมาใน ค.ศ. 2004 เขาเซ็นสัญญาอาชีพครั้งแรกกับสโมสรทรัว และได้ลงเล่นฟุตบอลอาชีพครั้งแรกในฤดูกาล 2004–05 หลังจากสามฤดูกาลกับทรัวส์ มาตุยดีก็ได้ย้ายไปเล่นให้กับแซ็งเตเตียน ทำให้เขาได้ลงเล่นในการแข่งขันระดับทวีปครั้งแรกในฤดูกาล 2008–09 ในรายการยูฟ่าคัพ ต่อมาในฤดูกาล 2009–10 เขากลายเป็นกัปตันทีมภายใต้การคุมทีมของผู้จัดการอย่างอาแล็ง แปแร็ง และในเดือนกรกฎาคม ค.ศ. 2011 มาตุยดีได้ย้ายไปปารีแซ็ง-แฌร์แม็ง ด้วยสัญญาสามปี
มาตุยดีเคยเล่นให้กับทีมชาติฝรั่งเศสชุดเยาวชน รุ่นอายุไม่เกิน 19 และ 21 ปี ต่อมาในเดือนสิงหาคม ค.ศ. 2010 เขามีชื่อติดทีมชาติชุดใหญ่ครั้งแรกภายใต้การคุมทีมของโลร็อง บล็อง เขาได้ลงเล่นให้กับทีมชาติชุดใหญ่ครั้งแรกในเดือนกันยายน ค.ศ. 2010 ในการแข่งขันฟุตบอลชิงแชมป์แห่งชาติยุโรป 2012 รอบคัดเลือก นัดที่พบกับบอสเนียและเฮอร์เซโกวีนา มาตุยดีได้ลงเล่นให้กับทีมชาติในการแข่งขันฟุตบอลชิงแชมป์แห่งชาติยุโรปสองครั้ง และฟุตบอลโลกอีกสองครั้ง โดยเขาพาทีมชาติฝรั่งเศสคว้าอันดับที่สองในฟุตบอลชิงแชมป์แห่งชาติยุโรป 2016 และคว้ารางวัลชนะเลิศในฟุตบอลโลก 2018
 "ณ วันที่ 7 กันยายน 2019"
 "ณ วันที่ 7 กันยายน 2019"
เกียรติประวัติ.
ปารีแซ็ง-แฌร์แม็ง
ยุเวนตุส
ฝรั่งเศส
รางวัลส่วนตัว
เครื่องราชอิสริยาภรณ์
ประเทศไทยในโอลิมปิกเยาวชนฤดูร้อน 2018

ประเทศไทย ได้เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ณ เมืองบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งประเทศไทย ได้ส่งนักกีฬาเข้าร่วมการแข่งขัน 21 ชนิดกีฬา รวมทั้งหมด 57 คน ประกอบด้วยชาย 25 คน และหญิง 32 คน และคว้าเหรียญรางวัลได้ 11 เหรียญ โดยเป็นเหรียญทอง 4 เหรียญ เหรียญเงิน 5 เหรียญ และเหรียญทองแดง 2 เหรียญ
สรุปเหรียญรางวัล.
<templatestyles src="Col-begin/styles.css"/>
ยกน้ำหนัก.
ไทยได้รับโควต้านักกีฬาชาย 2 คน หญิง 2 คน
ประเทศอาเซอร์ไบจานในโอลิมปิกฤดูร้อน 2016

ประเทศอาเซอร์ไบจาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติอาเซอร์ไบจานได้ส่งทีมนักกีฬาที่ผ่านการคัดเลือกทั้งหมด 56 คน เข้าร่วมแข่งขันใน 18 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 7 เหรียญเงิน และ 10 เหรียญทองแดง รวมทั้งหมด 18 เหรียญ
สรุปเหรียญรางวัล.
<templatestyles src="Col-begin/styles.css"/>